גשם של פלאפל 2

גשם של פלאפל 2 (באנגלית: Cloudy with a Chance of Meatballs 2, בתרגום חופשי לעברית: מעונן עם סיכוי לקציצות 2) הוא סרט מדע בדיוני קומי אמריקאי בהנפשה ממוחשבת של סוני מ-2013. הסרט בוים על ידי קודי קמרון וכריס פירן, ותסריטו נכתב על ידי ג'ון פרנסיס דיילי, ג'ונתן גולדשטיין ואריקה ריבינוג'ה. הסרט מבוסס באופן רופף על הספר "מעונן עם סיכוי לקציצות" של ג'ודי ורון בארט, והוא מהווה המשך ל"גשם של פלאפל" מ-2009. עלילת הסרט מתרחשת כשישה חודשים לאחר מאורעות "גשם של פלאפל", ומציגה את השלכות אירועיו. בעקבות הסופה שפקדה את שמורת הבולע, מזון רב הצטבר ונשאר לכסות את האי עליו העיר שוכנת. על אף שהצליח לעצור את ההמצאה שיצר מלהחריב את העולם, הממציא פלינט לוקווד נשאר חסר אונים בכל הנוגע לטיפול בהרס. צ'סטר וי, מנכ"ל התאגיד "Live Corp", מציע את שירותי החברה לניקיון האי, ומעביר את תושביו לקליפורניה באופן זמני. במהלך שיקום האי, מתגלה כי חלקי מזון מסוימים עברו מוטציה שהקנה להם אינטליגנציה, והם מנסים לברוח. או אז, כשבפני העולם עומדת סכנה חדשה, צ'סטר דורש את עזרתו של פלינט בהריסת המצאתו, ה-"FLDSMDFR". נעזר בחבריו - בת זוגו החזאית סאם, אביו הדייג טים, הידוען ברנט, הצלם מני והשוטר ארל - פלינט צריך להוכיח את כישוריו, בטרם שאריות המזון יפלשו אל שאר העולם וייפגעו באנושות. מבקרי הקולנוע נתנו לסרט ביקורות מעורבות, תוך כדי הסכמת הקונצנזוס כי מדובר בסרט פחות טוב מקודמו, אך הם כן ציינו לשבח את המקוריות שבו, שהתבטאה בין היתר בסיפור, ובעיקר בהנפשה; באתרי הסקירה "Rotten Tomatoes" ו-"Metacritic", הוא קיבל ציונים של 71% ו-59 בלבד. הסרט אמנם לא זכה להצלחה מסחרית כבירה, כשהכנסותיו מהקרנותיו המסחריות בבתי קולנוע סביב העולם נעמדו רק על $274,325,949, אך הוא הצליח להחזיר את הוצאות התקציב ואף לזכות את אולפני ההפקה והמפיצה ברווח. פרק זה לוקה בחסר. אנא תרמו לוויקיפדיה והשלימו אותו. בעקבות סופת האוכל האיומה מהסרט הראשון, צ'סטר V גורם לתושבי האי לעזוב לקליפורניה, למגורי החברה היוקרתיים שלו, LIVE CORP. לאחר שפלינט מקבל סוף סוף את ההכרה כממציא שעבורה חיכה שנים, הוא מצטרף לחברת ההמצאות {Live Corp} של הגיבור שלו, צ'סטר V . בחברה עובדים הממציאים המבריקים ביותר בעולם וממציאים מכשירים לטובת האנושות. לאחר שפלינט וחבריו חזרו לעיר שלהם, פלינט מגלה שהמכונה שלו ממשיכה לייצר אוכל, ואף התחילה לייצר מפלצות אוכל. בעקבות כך גורל האנושות עומד בסכנה, ופלינט נאלץ לצאת ולהילחם ביצורים כדוגמת השרימפנזות, פשטידות תפופיטונים, עכביצ'יזים ועוד. במהלך המסע שלהם, פלינט וחבריו לבסוף נאלצים גם להילחם בצ'סטר V שמתגלה מאוחר יותר בתור הנבל של הסרט. באפריל 2010, דווח כי אולפני ההנפשה של סוני החלו בפיתוח המשך ל"גשם של פלאפל" מ-2009, כשפיל לורד וכריסטופר מילר לא ישובו אל כס הבימוי. הידיעה אושרה רק בדצמבר 2011, אז גם הוכרז על כך שקודי קמרון וכריס פירן הם אלו שיביימו את הסרט, בעוד ג'ון פרנסיס דיילי, ג'ונתן גולדשטיין ואריקה ריבינוג'ה יכתבו את התסריט. שלושת התסריטאים אינם ביססו את הסרט על "Pickles to Pittsburgh", ההמשך של "מעונן עם סיכוי לקציצות", אלא יצרו עבורו רעיון מקורי לחלוטין. הסרט יועד להיקרא "גשם של פלאפל 2: נקמת השאריות" (Cloudy 2: Revenge of the Leftovers), אך זה קוצר בסופו של דבר ל"גשם של פלאפל 2". בניגוד למיסטר טי שסירב לחזור לתרום את קול דמותו עבור סרט ההמשך, והוחלף בטרי קרוז, ביל היידר, אנה פריס, ג'יימס קאן, אנדי סמברג, ניל פטריק האריס ובנג'מין בראט שבו כולם לתפקידיהם. קריסטן שאל הצטרפה אל הצוות עבור דיבוב דמותה של בארב, וויל פורטה, שלקח חלק גם בסרט הקודם, לוהק לתפקיד של צ'סטר וי. בארצות הברית, החלו הקרנות הסרט באופן רשמי ב-27 בספטמבר 2013, ובישראל כחודשיים אחר כך, ב-21 בנובמבר. בתחילת 2014, ב-28 בינואר, החלו לצאת לשווקים מהדורות המדיה הביתית של הסרט - DVD ו-Blu-Ray. בנוסף לסרט עצמו, מהדורות ה-DVD וה-Blu-Ray כללו בהן גם אסופת סרטים קצרים המרחיבים את קורותיהן של דמויות שונות - "Super Manny", ‏"Earl Scouts", ‏"Steve's First Bath" ו-"Attack of the 50-Foot Gummi Bear". "גשם של פלאפל 2" זכה לביקורות מעורבות. אתר הסקירה "Rotten Tomatoes" העניק לסרט ציון של 71%, על פי ציון ממוצע של 6.4/10 בהתבסס על 120 ביקורות (85 "טריות" ו-35 "רקובות"). באתר הסקירה "Metacritic" הוא זכה לציון של 59, בהתבסס על 31 ביקורות (17 חיוביות, 12 מעורבות ו-2 שליליות). חברת הסקרים "CinemaScore" נתנה לסרט ציון "-A". כמו כל המשך, גם סרט זה הושווה לקודמו. א. א. דוואד מאתר האינטרנט "The A.V. Club" קבע כי "כמו יותר מידי המשכים, גם "גשם של פלאפל 2" מתבלבל בין "גדול יותר" ל"טוב יותר", ומאבד בכך את קסמו של הסרט המקורי". מייקל רכטשאפן מהאתר "The Hollywood Reporter" הוסיף לדעה זו, בציינו כי הסרט "אינו קליל ומרענן כמו המקורי". טים רובי מהעיתון "The Daily Telegraph" הצטרף אל אלו, וציין כי הסרט "אינו עגול או רגשי כמו קודמו". שון או'קונל מהעיתון "The Washington Post" הצביע על ההבדל בטיב שני הסרטים בחוסרם של צמד הבמאים ותסריטאים פיל לורד וכריסטופר מילר, שכתבו וביימו את הסרט המקורי אך לא שבו אל ההמשך. מעט מן מבקרי הקולנוע יצאו בדעה חתרנית טיפה, ומצאו את ההמשך דווקא טוב יותר. מייקל פיליפס מהעיתון "Chicago Tribune" הוביל את הדעה הזו, בציינו כי הסרט "טוב יותר בכל אספקט אפשרי מהסרט המקורי". ביל צוקר מהעיתון "Chicago Sun-Times" גם היה בדעה זו, ומצא את ההמשך "מהנה יותר". ביל גודיקונטז מהעיתון "The Arizona Republic" עוד הוסיף על כך, בציינו כי "זה נדיר שהמשך לוקח את רוח הסרט המקורי ורץ איתה, ועוד מצליח להגיע עם משהו ייחודי וטוב בפני עצמו". קונצנזוס כמעט מוחלט קבע כי הסרט מתאים בעיקרו לילדים, וכי הוא "פשוט כיף". פיליפס השווה את הסרט לשאר סרטי ההנפשה שיצאו באותה שנה ("בית ספר למפלצות", "מטוסים", "הממלכה הסודית" ו"גנוב על המיניונים"), וקבע כי הוא "כיף יותר מכל אחד אחר". ג'וסלין נובק מסוכנות הידיעות "Associated Press" התייחסה לדבר בהרחבה, וקבעה כי "ההנאה מהסרט תלויה בסובלנות הצופה אל משחקי מילים והומור ילדותי, שכנראה יימצא מעייף אצל מבוגרים אך מהנה בקרב ילדים". רייפר גוזמן מהעיתון "Newsday" גם נגע בנושא, והוסיף כי הסרט "מסתמך על הנוסחה החזרתית הרעילה של סרטים לילדים: רעשים חזקים, מוזיקת פופ והומור שירותים". מרים בייל מהעיתון "The New York Times" ציינה כי על אף שהסרט "מלא בצבעוניות וחמידות", הוא "לא מצליח לקיים את הבטחתו לערער את שלטון "Pixar" בתחום". דייב מקגין מהעיתון "The Globe and Mail" היה בדעה דומה, וקבע כי הסרט "מבטיח יותר כיף וצחוק ממה שהוא מספק בפועל". רכטשאפן, קייל סמית' מהעיתון "New York Post", קית סטאסקייביץ' מהמגזין "Entertainment Weekly" וג'ורדן הופמן מהעיתון "New York Daily News" ציינו לשבח את מקוריות הסיפור, ובמיוחד את ההנפשה, וצוקר, מייק קלארק מהעיתון "USA Today" ופיטר הארטלאב מהעיתון "San Francisco Chronicle" קבעו כי ההנאה המרבית מההנפשה הצבעונית היא בגרסת התלת-ממד. מהקרנותיו המסחריות בבתי קולנוע סביב העולם, "גשם של פלאפל 2" גרף הכנסות של $274,325,949, מתוכן $119,793,567 בצפון אמריקה (43.7%) ו-$154,532,382 בשאר העולם (56.3%). "קולומביה", דרך "סוני", השקיעה בסרט כ-$89,500,000 עבור שיווקו, בעוד תקציב ההפקה שלו הוערך ב-$78,000,000. מהדורות המדיה הביתית של הסרט הניבו גם הן לא מעט הכנסות, הנעמדות על כ-$44,230,223 - כ-$27,822,502 מ-2,185,407 עותקי DVD, וכ-$13,522,986 מ-596,718 עותקי Blu-Ray. מדיה וקבצים בנושא גשם של פלאפל 2 בוויקישיתוף אתר האינטרנט הרשמי של גשם של פלאפל 2 "גשם של פלאפל 2", במסד הנתונים הקולנועיים IMDb (באנגלית) "גשם של פלאפל 2", באתר נטפליקס "גשם של פלאפל 2", באתר AllMovie (באנגלית) "גשם של פלאפל 2", באתר Rotten Tomatoes (באנגלית) "גשם של פלאפל 2", באתר Box Office Mojo (באנגלית) "גשם של פלאפל 2", באתר Metacritic (באנגלית) "גשם של פלאפל 2", באתר אידיבי "גשם של פלאפל 2", במסד הנתונים הקולנועיים KinoPoisk (ברוסית) גשם של פלאפל 2, במיזם "אישים" לתיעוד היצירה הישראלית דורון פישלר‏, "גשם של פלאפל 2" הוא מיחזור פחות מוצלח של הסרט הראשון, באתר וואלה, 28 בנובמבר 2013 ארז דבורה, "גשם של פלאפל 2": מנה שניה עם המון חריף, באתר ynet, 28 בנובמבר 2013 הקרודים, Box Office Mojo גשם של פלאפל 2, Rotten Tomatoes גשם של פלאפל 2, Metacritic גשם של פלאפל 2, Box Office Mojo Meredith Woerner, ‏Cloudy With Meatballs 2 Is Happening — Minus The Original Directors, ‏Io9, ‏12 באפריל 2010 אולפני ההנפשה של סוני, Delicious Voice Cast Storms In To "Cloudy 2: Revenge Of The Leftovers"‎, ‏PR Newswire, ‏21 באוגוסט 2012 Rachel Abrams, ‏Helmers set for 'Cloudy 2' toon, ‏Variety, ‏13 בדצמבר 2011 Silas Lesnick ,‏The Cloudy with a Chance of Meatballs Sequel Gets a Title, ‏Coming Soon, ‏29 בפברואר 2012 Sandy Schaefer, ‏'RoboCop' & 'Elysium' Bumped Back; 'Cloudy 2' Moves Up‎, ‏Screen Rant, ‏16 באוקטובר 2012 Anthony Breznican, ‏CAUTION: Food may eat YOU in 'Cloudy With a Chance of Meatballs' sequel -- EXCLUSIVE, ‏Entertainment Weekly, ‏21 באוגוסט 2012 Borys Kit, ‏Kristen Schaal Joins Voice Cast of 'Cloudy 2' (Exclusive)‎, ‏The Hollywood Reporter, ‏22 ביוני 2012 Sony Upgrades Elysium Into Summer 2013, Pushing RoboCop To February 2014, ‏Deadline, ‏15 באוקטובר 2012 "גשם של פלאפל 2", עין הדג Jessica Rawden, ‏Cloudy With A Chance Of Meatballs 2 Will Hit Blu-ray And DVD In January, ‏Cinema Blend, ‏28 בנובמבר 2013 David Feiss, אולפני ההנפשה של סוני Amid Amidi, ‏Dave Feiss Directs "Cloudy with A Chance of Meatballs 2" Hand-Drawn Short "Earl Scouts"‎, ‏Cartoon Brew, ‏13 באוקטובר 2013 Amy Kaufman, ‏'Cloudy With a Chance of Meatballs 2' is No. 1 on crowded weekend‎, ‏Los Angeles Times, ‏29 בספטמבר 2013 A.A. Dowd, ‏Cloudy With A Chance Of Meatballs 2, ‏The A.V. Club, ‏26 בספטמבר 2013 Michael Rechtshaffen, ‏Cloudy with a Chance of Meatballs 2, ‏The Hollywood Reporter, ‏20 בספטמבר 2013 Tim Robey, ‏Cloudy with a Chance of Meatballs 2, review, The Telegraph, 24 October 2013 Sean O'Connell, ‏Cloudy with a Chance of Meatballs 2, ‏The Washington Post, ‏ 26 בספטמבר 2013 Michael Phillips, ‏Cloudy with a Chance of Meatballs 2, ‏Chicago Tribune, ‏26 בספטמבר 2013 Bill Zwecker, ‏Cloudy with a Chance of Meatballs 2, ‏Chicago Sun-Times, ‏27 בספטמבר 2013 Bill Goodykoontz, ‏Cloudy with a Chance of Meatballs 2, ‏The Arizona Republic, ‏12 בינואר 2014 Jocelyn Noveck, ‏"Cloudy 2" - gorgeous visuals, cheesy puns‎, ‏Boston, ‏ 1 באוקטובר 2013 Rafer Guzman, ‏'Cloudy With a Chance of Meatballs 2': No food for thought‎, ‏Newsday, ‏26 בספטמבר 2013 Miriam Bale, ‏Sometimes, Food Bites Back, ‏The New York Times, ‏12 בינואר 2014 Dave Mcginn, ‏Cloudy with a Chance of Meatballs 2: This kids' movie tastes too familiar, ‏Toronto: The Globe and Mail, ‏27 בספטמבר 2013 Kyle Smith, ‏'Cloudy With a Chance of Meatballs 2′ way underdone‎, ‏New York Daily News, ‏26 בספטמבר 2013 Keith Staskiewicz, ‏Cloudy with a Chance of Meatballs 2, ‏Entertainment Weekly, ‏13 באוקטובר 2013 Jordan Hoffman, ‏Cloudy with a Chance of Meatballs 2, ‏New York Daily News, ‏26 בספטמבר 2013 Mike Clark, ‏'Cloudy' bloats its visual feast with food puns‎, ‏USA Today, ‏26 בספטמבר 2013 Peter Hartlaub, ‏Cloudy With a Chance of Meatballs 2, ‏San Francisco Chronicle, ‏26 בספטמבר 2013 Stefan Litt, ‏Smurfs 3, דואר אלקטרוני פרטי; הדלפה של "WikiLeaks" Cloudy with a Chance of Meatballs 2 - Video Sales, ‏The Numbers; מעודכן לינואר 2019